Hawies kies haastige agterlyn | Netwerk24
Hawies kies haastige agterlyn
Deur Owen Kock 08 November 2019 14:00
Die Cheetahs se breier, Hawies Fourie, het grootskaalse veranderinge aan sy rugbyspan aangebring in ’n poging om hul toer van mislukking te red.
Luan de Bruin. Foto: Gallo Images
Die Cheetahs, wat die afgelope twee naweke teen Connacht en die Llanelli Scarlets verloor het, speel Saterdag hul laaste Pro14-toerwedstryd teen die Cardiff Blues en nie minder nie as agt veranderinge is aangebring, wat drie posisionele skuiwe insluit.
Dis veral met hul agterlyn wat die Cheetahs sal hoop om Cardiff te kelder.
Anthony Volmink is terug op linkervleuel, met Clayton Blommetjies wat na regtervleuel skuif in die plek van William Small-Smith.
Laasgenoemde vervang Louis Fouché, wat die binnesenter was in die vorige wedstryd. Benhard Janse van Rensburg is nou die binnesenter, terwyl Small-Smith buitesenter speel.
In die enigste ander verandering agterlangs begin Ruan Pienaar weer op skrumskakel en voer hy ook die span aan.
In die agttal maak Luan de Bruin sy eerste verskyning in die opdrafspan die seisoen, waar hy ook ’n eerste keer op loskopstut sak. Hy is gekies in Boan Venter se plek.
Die slot Walt Steenkamp en flank Gerhard Olivier is terug in die beginspan in die plekke van JP du Preez en Sias Koen.
* Cheetahs: Rhyno Smith, Clayton Blommetjies, William Small-Smith, Benhard van Janse van Rensburg, Anthony Volmink, Tian Schoeman, Ruan Pienaar (k), Jasper Wiese, Junior Pokomela, Gerhard Olivier, Walt Steenkamp, Sintu Manjezi, Aranos Coetzee, Joseph Dweba, Luan de Bruin. PLAASVERVANGERS: Wilmar Arnoldi, Boan Venter, Erich de Jager, JP du Preez, Sias Koen, Tian Meyer, George Whitehead, Louis Fouché.
Meer oor: Luan De Bruin | Cheetahs | Hawies Fourie | Rugby
Cheetahs móét aanpas, sê Hawies
Jasper Wiese regverdig vertroue
Cheetah-span ingrypend verander